**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“**

2016 m. spalio 4 d.

1. **Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2015 m. spalio 29 d. sprendimą Nr.T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ (pakeitimai: 2016 m. vasario 25 d. sprendimas Nr. T2-50 „Dėl Klaipėdos miesto savivaldybės tarybos 2015 m. spalio 29 d. sprendimo Nr.T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“, 2016 m. liepos 28 d. sprendimas Nr.T2-204 „Dėl Klaipėdos miesto savivaldybės tarybos 2015 m. spalio 29 d. sprendimo Nr.T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“) patvirtintą didžiausią leistiną pareigybių skaičių švietimo įstaigose pagal pasikeitusius teisės aktus ir kitas aplinkybes nuo 2016 m. rugsėjo 1 d. ir nuo 2017 m. sausio 1 d.

Pagrindiniai teikiamo sprendimo projekto uždaviniai:

- pakeisti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose nuo 2016 m. rugsėjo 1 dienos pagal pasikeitusį mokinių skaičių, klasių komplektų skaičių bendrojo ugdymo mokyklose, ikimokyklinio ugdymo įstaigų grupių skaičių, darbo rėžimą;

- pakeisti didžiausią leistiną pareigybių skaičių nuo 2017 m. sausio 1 d., visuomenės sveikatos priežiūros specialistus, dirbančius ikimokyklinio ugdymo įstaigose, perkeliant į Klaipėdos miesto visuomenės sveikatos biuro struktūrą, vadovaujantis Klaipėdos miesto savivaldybės tarybos 2016 m. gegužės 26 d. sprendimu Nr. T2-150 „Dėl visuomenės sveikatos priežiūros organizavimo švietimo įstaigose“;

- ekonomiškai ir racionaliai suplanuoti savivaldybės biudžeto lėšas pagal pakeistą darbuotojų pareigybių skaičių švietimo įstaigose.

1. **Projekto rengimo priežastys:**

Šis sprendimo projektas parengtas vadovaujantis šiais dokumentais ir aplinkybėmis: Klaipėdos miesto savivaldybės administracijos direktoriaus 2016 m. rugsėjo 7 d. įsakymu Nr.AD1-2699 "Dėl auklėtojo (mokytojo) ir mokytojo padėjėjo etatų" (pakeitimas 2016 rugsėjo 21 d. įsakymas "Dėl Klaipėdos miesto savivaldybės administracijos direktoriaus 2016 m. rugsėjo 7 d. įsakymo Nr.AD1-2699 "Dėl auklėtojo (mokytojo) ir mokytojo padėjėjo etatų" pakeitimo") įsteigti nauji mokytojų padėjėjų etatai švietimo įstaigose; Švietimo skyriaus vedėjo 2016 m. rugsėjo 6 d. įsakymu Nr.ŠV1-310 "Dėl pailgintos dienos grupių skaičiaus bendrojo ugdymo mokyklose 2016-2017 mokslo metams nustatymo" (pakeitimas 2016 m. rugsėjo 12 d. įsakymas Nr.ŠV1-312 "Dėl Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2016 m. rugsėjo 6 d. įsakymo Nr.ŠV1-310 "Dėl pailgintos dienos grupių skaičiaus bendrojo ugdymo mokyklose 2016-2017 mokslo metams nustatymo" pakeitimo") įsteigtos pailgintos dienos grupės 2016-2017 mokslo metams įstaigose. Nuo 2016 rugsėjo 1 d. mokinių maitinimo organizavimą perdavus (Gedminų ir Simono Dacho progimnazijose, Maksimo Gorkio, Vitės bei „Saulėtekio“ pagrindinėse mokyklose) privačioms įstaigoms - mažinamas valgyklos darbuotojų etatų skaičius.

 Vadovaujantis Klaipėdos miesto savivaldybės tarybos 2016 m. kovo 31 d. sprendimu Nr. T2-88 „Dėl biudžetinės įstaigos Klaipėdos lopšelio-darželio „Aušrinė“ likvidavimo“ naikinami lopšelio-darželio „Aušrinė“ darbuotojų etatai. Vadovaujantis administracijos direktoriaus 2014 m. liepos 21 d. įsakymu Nr. AD1-2188 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“ (pakeitimas 2016 m. gegužės 23 d. Nr.AD1-1620) didinami etatai Klaipėdos miesto pedagogų švietimo ir kultūros centre, Klaipėdos pedagoginėje psichologinėje tarnyboje, Vaikų laisvalaikio centre.

1. **Kokių rezultatų laukiama.**

Patvirtinus didžiausią leistiną pareigybių skaičių švietimo įstaigose bus tiksliau ir efektyviau planuojamas darbo užmokesčio fondas.

1. **Sprendimo projekto rengimo metu gauti specialistų vertinimai.**

Specialistų neigiamų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Atsižvelgiant į aiškinamojo rašto antrame punkte nurodytus dokumentus ir aplinkybes, siūloma pakeisti didžiausią leistiną pareigybių skaičių švietimo įstaigose:

* 1. Įsteigti papildomai mokytojo padėjėjo etatus: 0,5 etato Hermano Zudermano gimnazijoje, 0,5 etato Gedminų progimnazijoje, 0,5 etato Maksimo Gorkio pagrindinėje mokykloje, 0,5 etato Sendvario progimnazijoje, 1 etatą Vitės pagrindinėje mokykloje, 5 etatus Litorinos mokykloje, 0,5 etato „Gilijos“ pradinėje mokykloje, 0,5 etato lopšelyje-darželyje „Švyturėlis“, 2 etatus lopšelyje-darželyje „Versmė“, mažinti 6 etatus Martyno Mažvydo progimnazijoje.
	2. Įsteigti pailgintos dienos grupių auklėtojo etatus: 0,5 etato Gedminų progimnazijoje, 1 etatą Maksimo Gorkio pagrindinėje mokykloje, 2 etatus Simono Dacho progimnazijoje, 0,5 etato „Gilijos“ pradinėje mokykloje.
	3. Perdavus mokinių maitinimo paslaugos organizavimą privačioms įmonėms mažinti valgyklos darbuotojų etatus: Gedminų progimnazijoje – 5 etatus, Maksimo Gorkio pagrindinėje mokykloje – 5 etatus, „Saulėtekio“ pagrindinėje mokykloje – 4 etatus, Vitės pagrindinėje mokykloje – 2,25 etatus, Simono Dacho progimnazijoje – 6 etatus.
	4. Likvidavus lopšelį-darželį „Aušrinė“ mažinti 10,2 etato.
	5. Mažinti 5,2 etatus (iš jų 2 auklėtojo padėjėjo ir 3,2 pedagogo etato) lopšeliuose-darželiuose „Du gaideliai“ ir „Žemuogėlė“ (po 1 grupę), nes perkeltos lopšelio-darželio „Puriena“ grupės dėl vykdomo remonto.
	6. Vadovaujantis patvirtintais normatyvais:

Didinti: 0,25 etato valytojo Vaikų laisvalaikio centre, 1 etatą IT specialisto Klaipėdos miesto pedagogų švietimo ir kultūros centre, 1 etatą psichologo ir 0,5 etato specialiojo pedagogo Klaipėdos pedagoginėje psichologinėje tarnyboje.

Mažinti: 1,8 etato lopšelyje darželyje „Žiogelis“ dėl grupės darbo rėžimo pasikeitimo iš 24 val. į 12 val. (0,5 auklėtojo padėjėjo ir 1,3 naktinės auklėtojos etato).

5.7. Mažinti 53,5 etatus visuomenės sveikatos priežiūros specialistų, dirbančių ikimokyklinio ugdymo įstaigose, kadangi jie nuo 2017 m. sausio 1 d. perkeliami į Klaipėdos miesto visuomenės sveikatos biurą.

**6. Lėšų poreikis sprendimui įgyvendinti.**

Įgyvendinus šį sprendimą papildomų lėšų iš savivaldybės biudžeto nereikės. Susumavus visų švietimo įstaigų etatų pokyčius, nurodytus 5 punkte, nustatyta, kad nuo 2016 m. rugsėjo 1 d. švietimo įstaigose mažėja 21,95 etatai (tai sudarytų apie 110600 Eur darbo užmokesčiui ir 34200 Eur socialinio draudimo įmokoms). Nuo 2017 m. sausio 1 d. mažėja 53,5 etatai (tai sudaro apie 353800 Eur per metus (270100 Eur darbo užmokesčiui, 83700 Eur socialinio draudimo įmokoms)), kadangi Visuomenės sveikatos priežiūros specialistai iš ikimokyklinio ugdymo įstaigų perkeliami į Klaipėdos miesto visuomenės sveikatos biurą.

**7. Galimos teigiamos ar neigiamos sprendimo priėmimo pasekmės.**

Pakeitus etatų skaičių švietimo įstaigose bus atsižvelgta į įstaigų darbuotojų poreikį, bus ekonomiškiau panaudotos darbo užmokesčio lėšos iš savivaldybės biudžeto.

 Neigiamos pasekmės – nėra.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 2 lapai.

2. Klaipėdos miesto savivaldybės tarybos 2015 m. spalio 29 d. sprendimas Nr. T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“, 6 lapai.

3. Klaipėdos miesto savivaldybės tarybos 2016 m. vasario 25 d. sprendimas Nr. T2-50 „Dėl Klaipėdos miesto savivaldybės tarybos 2015 m. spalio 29 d. sprendimo Nr. T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“, 1 lapas.

4. Klaipėdos miesto savivaldybės tarybos 2016 m. liepos 28 d. sprendimu Nr.T2-204 „Dėl Klaipėdos miesto savivaldybės tarybos 2015 m. spalio 29 d. sprendimu Nr.T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“, 1 lapas.

5. Kiti teisės aktai, nurodyti aiškinamajame rašte, 15 lapų.

6. Rengimo medžiaga, 4 lapai.

Planavimo ir analizės skyriaus vedėja Jolanta Ceplienė